CELEX: 32005R0387
Language: ro
Date: 2005-03-08 00:00:00
Title: Regulamentul (CE) nr. 387/2005 al Comisiei din 8 martie 2005 de modificare a Regulamentului (CE) nr. 831/97 al Comisiei de stabilire a standardelor de comercializare care se aplică pentru fructele de avocado

Anunţ juridic important

|

32005R0387

Official Journal L 062 , 09/03/2005 P. 0005 - 0006

		20050308Regulamentul (CE) nr. 387/2005 al Comisieidin 8 martie 2005de modificare a Regulamentului (CE) nr. 831/97 al Comisiei de stabilire a standardelor de comercializare care se aplică pentru fructele de avocadoCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor [1], în special articolul 2 alineatul (2),întrucât:(1) Grupul de lucru pentru normalizarea produselor perisabile și ameliorarea calității instituit de Comisia Economică pentru Europa a Națiunilor Unite (UNECE) a modificat recent standardul FFV-42 privind comercializarea și controlul calității comerciale a fructelor de avocado. Din motive de claritate și pentru a asigura transparența la nivel internațional, aceste modificări trebuie incluse în Regulamentul (CE) nr. 831/97 al Comisiei [2].(2) Maturitatea și dezvoltarea fructelor de avocado pot fi evaluate în funcție de conținutul de materie uscată. Pentru a elimina fructele care nu au potențialul de a ajunge la maturitate trebuie introdusă o condiție privind conținutul minim de materie uscată.(3) Comerțul cu fructe de avocado de calibru mic din cultivarul Hass se dezvoltă și răspunde cererii unui anumit număr de consumatori. Prin urmare, trebuie redusă talia minimă admisă pentru fructele de avocado din soiul respectiv.(4) Regulamentul (CE) nr. 831/97 trebuie modificat în consecință.(5) Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,ADOPTĂ PREZENTUL REGULAMENT:Articolul 1Anexa la Regulamentul (CE) nr. 831/97 se modifică în conformitate cu anexa la prezentul regulament.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Se aplică de la 1 mai 2005.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 8 martie 2005.Pentru ComisieMariann Fischer BoelMembru al Comisiei[1] JO L 297, 21.11.1996, p. 1. Regulament astfel cum a fost modificat ultima dată prin Regulamentul (CE) nr. 47/2003 al Comisiei (JO L 7, 11.1.2003, p. 64).[2] JO L 119, 8.5.1997, p. 13. Regulament astfel cum a fost modificat ultima dată prin Regulamentul (CE) nr. 907/2004 (JO L 163, 30.4.2004, p. 50).--------------------------------------------------20050308ANEXĂAnexa la Regulamentul (CE) nr. 831/97 se modifică după cum urmează:1. Titlul II (Dispoziții privind calitatea) se modifică după cum urmează:(a) la punctul A (Cerințe minime), al doilea paragraf se înlocuiește cu următorul text:"Fructele de avocado trebuie să fie tari și să fie culese cu grijă.";(b) se inserează următorul punct Aa:"Aa. MaturitateDezvoltarea fiziologică a fructelor de avocado trebuie să atingă un nivel care să permită continuarea procesului de maturare până la termen.Fructele trebuie să prezinte un conținut de materie uscată, stabilit prin desicare la greutate constantă, mai mare sau egal cu:- 21 % pentru soiul Hass;- 20 % pentru soiurile Fuerte, Pinkerton, Reed și Edranol;- 19 % pentru celelalte soiuri, cu excepția soiurilor din Antile, care pot prezenta un conținut de materie uscată mai redus.Fructele mature nu trebuie să aibă un gust amar."2. Titlul III (Dispoziții privind calibrarea) se modifică după cum urmează:(a) în tabelul de la primul paragraf se adaugă următorul rând:"80-125 (numai soiul Hass) | S [1] |(b) al doilea paragraf se înlocuiește cu următorul text:"Greutatea minimă a fructelor de avocado nu poate fi mai mică de 125 g, cu excepția greutății fructelor de avocado din soiul Hass, care nu poate fi mai mică de 80 g."[1] Diferența de greutate, în cadrul aceluiași lot, dintre fructul cel mai mic și fructul cel mai mare nu trebuie să depășească 25 g."--------------------------------------------------